จากผ้าไหมลายสาเกต ถึงการงานเดินแบบผ้าไทย ในจังหวัดร้อยเอ็ด ร่วมอนุรักษ์ศิลปวัฒนธรรมประจำชาติ
จากผ้าไหมลายสาเกต ถึงการงานเดินแบบผ้าไทย ในจังหวัดร้อยเอ็ด ร่วมอนุรักษ์ศิลปวัฒนธรรมประจำชาติ สิบเอ็ดประตูเมืองงาม เรืองนามพระสูงใหญ่ ผ้าไหมสาเกต บุญผะเหวดประเพณี มหาเจดีย์ชัยมงคล งามน่ายลบึงพลาญชัย เขตกว้างไกลทุ่งกุลา โลกลือชาข้าวหอมมะลิคำขวัญ ของจังหวัดร้อยเอ็ด บ่งบอกถึงเอกลักษณ์  อัตลักษณ์ของจังหวัดไว้อย่างชัดเจน ในการเป็นเมืองเก่า เมืองที่อุดมด้วยธรรมะ อารยธรรม ศิลปวัฒนธรรม ประเพณีและความเจริญทางเศรษฐกิจและการท่องเที่ยว มายาวนาน“ผ้าไหมสาเกต” ที่กล่าวถึงในคำขวัญ คือผ้าไหมที่ประกอบด้วย ลายผ้าที่เป็นอัตลักษณ์ นำเอาลายมัดหมี่พื้นบ้าน 5 ลาย ประกอบด้วย ลายโคมเจ็ด ลายนาคน้อย ลายคองเอี้ย ลายหมากจับ และลายค้ำเพา ซึ่งเป็นที่นิยมทอในกลุ่มชนเมืองร้อยเอ็ด 5 กลุ่ม เกิดจากวัฒนธรรมการทอผ้าที่สืบทอดมาจากบรรพบุรุษในอดีตจนถึงปัจจุบัน จากกลุ่มชนที่อยู่ในเมืองร้อยเอ็ด 5 กลุ่มหลัก ได้แก่ กลุ่มไทยอีสาน กลุ่มไทย-ลาว กลุ่มไทย-เขมร กลุ่มไทย-กวย และกลุ่มภูไท มาทอต่อกันในผ้าผืนเดียวกัน เปรียบเสมือนการหลอมรวมความสามัคคีของชาวร้อยเอ็ดให้เป็นหนึ่งเดียว โดยแต่ละลายจะทอคั่นด้วยผ้าสีพื้นสีดอกอินทนิลบก หรือสีชมพูอมม่วง ซึ่งเป็นดอกไม้ประจำจังหวัดร้อยเอ็ด และผ้าลายสาเกต ได้รับการประกาศเป็นผ้าเอกลักษณ์ประจำจังหวัดร้อยเอ็ด เมื่อวันที่ 13 กันยายน 2544เพื่อเป็นการส่งเสริมเอกลักษณ์และรักษาวัฒนธรรมที่ดีงาม และประชาสัมพันธ์ผ้าไทยของจังหวัดร้อยเอ็ดให้เป็นที่รู้จักอย่างแพร่หลาย ตลอดจนส่งเสริมการท่องเที่ยว และกระตุ้นเศรษฐกิจของจังหวัด โดยส่งเสริมอาชีพและสร้างรายได้แก่ผู้ผลิต และผู้ประกอบการผ้าไทย จังหวัดร้อยเอ็ด จึงกำหนดจัดงาน “เดินแบบผ้าไทย” ในวันพฤหัสบดีที่ 14 กุมภาพันธ์ 2562 ณ ลานสาเกตนคร สวนสมเด็จพระศรีนครินทร์ร้อยเอ็ดขณะนี้อยู่ระหว่างการประกวดคัดเลือกการตั้งชื่องาน ซึ่งผู้ชนะการประกวด จะได้รับเงินรางวัล 3,000 บาท พร้อมเกียรติบัตรจากผู้ว่าราชการจังหวัดร้อยเอ็ด และรับสมัครผู้ร่วมเดินแบบและถ่ายรูปเพื่อจัดทำหนังสือที่ระลึกการจัดกิจกรรมดังกล่าวผู้สนใจสามารถแจ้งความจำนง ได้ที่กลุ่มงานปกครอง ที่ทำการปกครองจังหวัดร้อยเอ็ด ชั้น 3 ศาลากลางจังหวัดร้อยเอ็ด โทรศัพท์ 0 4351 1711 หรือสอบถามรายละเอียดเพิ่มเติม นายสุวัฒน์ เบ้าจังหาร จ่าจังหวัดร้อยเอ็ด โทรศัพท์ 08 1172 1243 และนายทำเนียบ ศรีคุณ ผู้ช่วยจ่าจังหวัดร้อยเอ็ด โทรศัพท์ 06 3903 7483 ภายในวันที่ 25 มกราคม 2562 นี้เชิญชวนทุกท่าน ร่วมเป็นส่วนหนึ่งของแพรพรรณอันทรงคุณค่า หลอมรวมใจเป็นหนึ่งเดียว เพื่อความภาคภูมิใจของชาวร้อยเอ็ดทุกคน